club47031643
Jабарлашкан jамылуулар
Jаба отургылары
Jаҥы келген jÿрÿмди öскöртöргö 
Шÿÿжип отургылары 
Тöгÿн куучын айдыжып
Бой-бойын мактажат
Мактаныжып маҥдайын арчыгылайт
Албатыны тöгÿндедис деп
Тöргö чыгарга албадангылайт
Ал-санаазы jаҥыс акча
Акчага Алтайын саткан
Акчага jаҥын саткан
Садынган таҥмалар
Таҥмаладып алганын канай билбейт
Алтай албатызын ажыра баскан кÿрÿмдер
Ажа берерин канай сеспейт
Учы-куйузы jок неме jок
Кандый ла немениҥ учы бар
Кандый ла немениҥ кемjÿÿзи бар
Арт учында келеле
Кудайынаҥ артык болуп калган ба
Кудай сакыган, иженген
Jе калас темей болды
Учын бойы кöрзин, учын бойы аайлазын
Канай санаазы кирбей турган
Канай оны оҥдобоочы болор
Коркышту кызалаҥ келип jат
Коомой болорын некеп jат
Коронду jÿрÿм кöрöрин белгелеп jат
Коркышту jÿрÿмди сакыгылап jат
Коркытпай jадым 
Агытпай jадым
Белге салып jадым
Белгелеп кöрÿгер
Баш болзын, баш болзын
Баш болзын Öрö турган Jайааным
Кудайдыҥ бичимелдери